Уайт Страйпс
„Уайт Страйпс“ () е американско минималиситично пънк-блус дуо от Детройт, Мичиган.

Основано е през 1997 година. Двамата членове са Джак Уайт (електрическа китара, вокали, пиано, орган, маримба) и Мег Уайт (барабани, вокали). Добиват по-широка известност с албумите White Blood Cells и Elephant. Автор на текстовете на песните е Джак Уайт. Истинското име на Джак Уайт е Джон Антъни Гилис. Променя името си след женитбата си с Мег Уайт през септември 1996 г. През март 2000 г. двамата се развеждат, но продължават музикалната си колаборация. На концерти, Джак винаги представя Мег като по-малката си сестра.

Отличителна визуална черта на групата е стриктното им придържане към трите цвята бяло, черно и червено в облеклото и дизайна на албумите им. Групата е нетипична с това, че няма бас китарист.

Звученето на групата се характеризира като гаражен рок със засилени блус и понякога пънк елементи. Според Джак Уайт в музиката има три основни елемента: мелодия, ритъм и история, която се разказва. В повечето от песните са използвани само китара, барабани и глас, като понякога китарата се заменя от пиано. Известно е също, че албумите им са записани за не повече от 3 седмици и без помощта на компютърни програми.

На 2 февруари 2011 г. в техния официален уебсайт обявяват, че дуото прекратява своята дейност.

Дискография

Студийни албуми 
 The White Stripes (1999)
 De Stijl (2000)
 White Blood Cells (2001)
 Elephant (2003)
 Get Behind Me Satan (2005)
 Icky Thump (2007)

Външни препратки 
 Официален сайт

Американски пънк групи
Музикални групи в Детройт
История на Детройт